Giraitės ginkluotės gamykla

**AB Giraitės ginkluotės gamykla** (**GGG**) – Lietuvos šovinių gamykla, įkurta 2000 m. Gamyklos biuras, sandėliai, laboratorijos, šaudyklos bei kitos patalpos yra Kauno rajone, Giraitės kaime, netoli Kauno miesto ribos.GGG  yra vienintelis šovinių gamintojas Baltijos šalyse, tiekiantis aukščiausios kokybės šaudmenis tiek kariniam, tiek civiliniam sektoriui. 

## Istorija

Giraitės ginkluotės gamykla buvo įkurta 2000 m. iki 2001 m. pastatyti pastatai, sumontuota šiuolaikinė įranga, įdiegtos reikalingos technologijos, pagaminti pirmieji šovinių pavyzdžiai. 2002 m. pardavimui pradėti gaminti 5,56x45 mm, 7,62x51 mm, 7,62x39 mm šoviniai ir visi jiems reikalingi metalo komponentai. Taip pat įdiegta integruota kokybės vadybos sistema pagal ISO 9001:2000 ir ISO 14001:1996 standartus.

2005 m. dviejų tipų šovinius vienu metu išbandžius NATO Europos regioniniame bandymų centre, GGG gavo teisę gaminamus šovinius 5,56x45 GP21 (SS109) ir 7,62x51 GP11 (M80) žymėti NATO pakeičiamumo ženklu, nurodančiu atitikimą NATO standartų reikalavimams. Nuo 2006 m. daugiau nei 90 proc. metinės pagaminamos produkcijos eksportuojama NATO ir kitų šalių karinėms pajėgoms, specialiosioms struktūroms ir kitoms institucijoms.  2011 m. priimtas sprendimas sukurti ir pasiūlyti rinkai .308 WIN kelių dizainų šovinius ir nuo 2012 m. pradėda jų gamyba. 2013 m. įmonės produkcijai suteikiamas C.I.P (Permanent International Commission for the Proof of Small-arms) sertifikavimo ženklas. Tais pačiais metais įmonė tapo AFEMS (Association of European Manufacturers of Sporting Ammunition) nare. 2015 m. įmonė tapo oficialia NRA UK šovinių tiekėja varžyboms „NRA Imperial Meeting“. 2016 m. .223 REM kalibro šovinių gamybos pradžia.2023 m. paleisti nauji kapsuliavimo ir šovinių užtaisymo įrenginiai. Taip pat projekto AB Giraitės ginkluotės gamykla atsinaujinančių energijos išteklių (AEI) gamybos pajėgumų įrengimas įgyvendinimo pradžia. 2024 m. nuo spalio 9 d. AB Giraitės ginkluotės gamyklai laikinai vadovauti pavesta Violetai Kašėtienei.https://www.ggg-ammo.lt/apie-mus

## Veikla
Modernūs įrengimai, naujausios technologijos, kvalifikuotas personalas, kelių etapų kokybės kontrolės sistema užtikrina kokybiškų šovinių gamybą. GGG specializuojasi 5,56x45 GP21 (SS109) ir 7,62x51 GP11 (M80) šovinių bei jų metalinių komponentų gamyboje. Šoviniai gaminami pagal NATO arba sugriežtintus klientų reikalavimus. Įmonės laboratorijose naudojama moderni kompiuterizuota įranga. Prie Šovinių kokybės laboratorijos įrengtos dvi dengtos šaudyklos – 580 m ilgio šaudykla balistiniams bandymams ir 50 m ilgio šaudykla funkciniams bandymams.

AnksčiauLietuvos Respublikos Ūkio ministerija valdė 100 % AB Giraitės ginkluotės gamyklos akcijų, kurių nominali vertė – 21,5 mln. litų. 2009 m. akcijos perimtos iš Ginklų fondo 2009 m. liepos mėn. LR Vyriausybės nutarimu. Šiuo metu AB Giraitės ginkluotės gamykla akcininkas yra Lietuvos valstybė, jai priklauso 100 proc. akcijų. Akcininko teises ir pareigas įgyvendina Lietuvos Respublikos finansų ministerija.

Giraitės ginkluotės gamyklą saugo Lietuvos šaulių sąjungos Objektų apsaugos būrys.

## Šaltiniai

## Nuorodos
* Oficiali svetainė
* Giratės ginkluotės gamykla  (anglų kalba)